Diari Oficial de la Generalitat Valenciana


Sumari del DOGV 5915, del 17-12-2008 (2008/13137)

Judici ordinari 000228/2007. Notificació de la sentència a Rosa Selma Garcia-Faria i Moon Reacher España, SL.
-------------------------------------------------------------------------------------------------------------

### Dades del document

Número de DOGV
:   5915

Data del DOGV
:   17-12-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/13265


Data del document
:   18-11-2008

Organisme emissor
:   Jutjat Mercantil Número 2 de València

Tipus de document
:   Edicte

Descriptors 

:   * sistema judicial

Judici ordinari 000228/2007. Notificació de la sentència a Rosa Selma Garcia-Faria i Moon Reacher España, SL. [2008/13351]  
Judici ordinari 000228/2007  
Demandant: Docks Comerciales de Valencia, SA.  
Procuradora: Rosa Selma García-Faria.  
Demandats: Sara Ruiz Luján i Moon Reacher España, SL.  
Jorge Víctor Iglesias de Haya, secretari del Jutjat Mercantil número 2 de València, faig saber:  
Que en este Jutjat a càrrec meu, se segueixen actuacions de judici ordinari 000228/2007, a instàncies de Docks Comerciales de Valencia, SA, representat per la procuradora Rosa Selma García-Faria contra Sara Ruiz Luján i Moon Reacher España, SL, en el qual per resolució de data de hui he acordat, com ho verifique, notificar la sentència número 304/2008, dictada en les actuacions indicades als demandats en parador ignorat Sara Ruiz Luján i Moon Reacher España, SL.  
L'encapçalament i la part dispositiva de la indicada sentència és literalment com segueix:  
«Sentència 304/2008  
València, 18 de novembre de 2008  
Fernando Presencia Crespo, magistrat jutge del Jutjat Mercantil número 2 dels d'esta ciutat, ha vist estes actuacions de judici ordinari número 228/2007, promogudes a instàncies de la procuradora Rosa Selma García-Faria, en representació de Docks Comerciales de Valencia, SA, amb la defensa del lletrat Francisco Bas Ros, contra Sara Ruiz Luján i Moon Reacher España, SL, declarats en rebel·lia, en el qual s'exercita acumuladament acció de reclamació de quantitat i de responsabilitat d'administradors.  
Dispositiva:  
Estime la demanda interposada per la mercantil Docks Comerciales de Valencia, SA, representada per la procuradora Rosa Selma García-Faria contra Sara Ruiz Luján i Moon Reacher España, SL, i condemne:  
(i) la codemandada Sara Ruiz Luján a pagar a l'actora la quantitat de cinquanta-un mil huit-cents setanta-un euros amb quaranta-set cèntims (51.861,47 euros), més els interessos i les costes produïdes des de la reclamació per via judicial;  
(ii) la codemandada Moon Reacher España, SL, a pagar a l'actora, conjuntament i solidàriament amb l'anterior, només la quantitat de vint-i-huit mil set-cents noranta euros amb setanta-set cèntims (28.690,67 euros), més els interessos produïts des de la reclamació per via judicial de la quantitat dita.  
Tot això fent imposició expressa als demandats de les costes produïdes en este procediment.  
Notifiqueu esta resolució a les parts, i comuniqueu-los que contra esta es pot anunciar un recurs d'apel·lació per a la Secció 9a de l'Audiència Provincial de València dins dels cinc dies hàbils següents al de la notificació.  
Lliureu i uniu un certificat d'esta sentència a les actuacions, amb inclusió de l'original en el llibre de sentències civils d'este Jutjat.  
Esta és la meua sentència, que pronuncie, mane i firme.»  
I perquè valga de notificació de la sentència als demandats en parador ignorat de conformitat amb el que es disposa en l'article 497.2 de la LEC, s'expedeix este edicte.  
València, 18 de novembre de 2008.- El secretari: Jorge Víctor Iglesias de Haya.